== Uafhængighedskrig ==
Uafhængighedskrigen begyndte den [[16. september]] [[1810]] og blev ført an af [[Miguel Hidalgo]], en præst af spansk afstamning med progressive ideer. Efter [[Napoleon 1. af Frankrig|Napoleon I]] invaderede [[Spanien]] og satte sin bror på den spanske trone, modsatte konservative mexicanere og rige godsejere, der støttede Spaniens kongelige [[Huset Bourbon|Bourbon]]-familie, sig den forholdsvis mere liberale napoleonske politik. Dermed blev en usandsynlig alliance dannet i Mexico: ''liberales'', som støttede et demokratisk Mexico, og ''conservadores'', der støttede et Mexico regeret af en monark fra Bourbon-familien, der kunne genindføre den gamle status quo. Det eneste disse to grupper var enige om, var at Mexico skulle være uafhængigt og afgøre sin egen skæbne.
Historie